เป็นเรื่อง! ตระกูล “ไต้” จ่อเทคโอเวอร์ GREEN
เป็นเรื่อง! ตระกูล “ไต้” จ่อเทคโอเวอร์ GREEN หลังซื้อหุ้นกว่า 20%
29 มิ.ย. 2559

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ได้รับรายงานการได้มา หุ้นของบริษัท กรีน รีซอร์สเซส จำกัด (มหาชน) หรือ GREEN โดย นายไต้ ชอง อี ซึ่งเป็นการได้มาเมื่อวันที่ 23 มิ.ย.2559 จำนวนหลักทรัพย์ที่ได้มาคิดเป็น 5.328% และส่งผลให้จำนวนหลักทรัพย์ภายหลังการได้มาคิดเป็น 13.153% ของสิทธิออกเสียงทั้งหมดของกิจการ
อนึ่ง นายไต้ ชอง อี เป็นกรรมการบริษัทของ GREEN และยังเป็นกรรมการบริษัท ถิรไทย จำกัด (มหาชน) หรือ TRT
ขณะที่ก่อนหน้านี้ นายไต้ จง อี้ กรรมการบริษัทของ TRT ได้เข้าซื้อหุ้นจาก GREEN เมื่อวันที่ 13 มิ.ย.2559 จำนวน 4.73% และส่งผลให้จำนวนหลักทรัพย์ภายหลังการได้มาคิดเป็น 6.99% ของสิทธิออกเสียงทั้งหมดของกิจการ
ทั้งนี้ มีการคาดการว่า การเข้าซื้อหุ้น GREEN ของ นายไต้ ชอง อี และ นายไต้ จง อี้ น่าจะมีวัตถุประสงค์เพื่อเทคโอเวอร์กิจการ เนื่องจากการซื้อหุ้นในครั้งนี้ ส่งผลให้ตระกูลไต้ ขึ้นเป็นผู้ถือหุ้นอันดับ 1 ของ GREENโดยจำนวนหุ้นที่ทั้ง 2 คนถือรวมกันคิดเป็น 20.143%
โครงสร้างผู้ถือหุ้นอันดับ 1-5 ของ GREEN มีดังนี้
ที่มา ตลท. (ภาพรวมข้อมูลผู้ถือหุ้น ณ วันที่ 30/03/2559)